Macintosh 128K
Macintosh-projekti sai alkunsa Applen visionäärin Jef Raskinin luonnostellessa uutta, helppokäyttöistä tietokonetta 1970-luvun lopulla. 1980-luvun alussa projekti kasvoi Lisa -projektin varjossa ja sai lopulta Applen perustajajäsenen Steve Jobsin huomion, joka otti vuonna 1981 projektin haltuunsa ja Raskin erosi Applelta. Paineen alla työskentelevä Macintosh-tiimi onnistui saavuttamaan julkaisupäivän ja Macintosh julkaistiin suuren mainoskampanjan saattelemana.
Macintosh LC II
Macintosh LC II on Apple Computerin 23. maaliskuuta 1992 julkaisema, Macintosh LC -sarjan toinen tietokone. Macintosh LC II oli päivitys edelliseen Macintosh LC -malliin, joka oli edullisen LC-sarjan ensimmäinen tietokone. LC II erosi edeltäjästään vain suorittimen version ja keskusmuistin määrän puolesta, mutta oli lähes puolta edullisempi maksaen 1400 dollaria. Macintosh LC II:n tuotanto lakkautettiin 15. maaliskuuta 1993. Laitetta myytiin myös nimillä Performa 400, 405, 410 ja 430.